Neuvoston direktiivi 88/664/ETY, annettu 21 päivänä joulukuuta 1988, kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta annetun direktiivin 69/169/ETY muuttamisesta yhdeksännen kerran



Virallinen lehti nro L 382 , 31/12/1988 s. 0041 - 0041

Suomenk. erityispainos Alue 9 Nide 2 s. 0007

Ruotsink. erityispainos Alue 9 Nide 2 s. 0007



NEUVOSTON DIREKTIIVI, annettu 21 päivänä joulukuuta 1988, kansainvälisessä matkustajaliikenteessä tapahtuvassa maahantuonnissa kannettaviin liikevaihto- ja valmisteveroihin liittyviä vapautuksia koskevien lakien, asetusten ja hallinnollisten määräysten yhdenmukaistamisesta annetun direktiivin 69/169/ETY muuttamisesta yhdeksännen kerran (88/664/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo että, neuvoston direktiivin 69/169/ETY(), sellaisena kuin se on viimeksi muutettuna direktiivillä 87/198/ETY(), 2 artiklan 6 kohdassa ja 7 b artiklan 4 kohdassa säädetään, että joka toinen vuosi ja ensimmäisen kerran viimeistään 31 päivänä lokakuuta 1987 neuvosto tarkistaa perustamissopimuksella tähän tarkoitukseen määrättyjä menettelyjä noudattaen näiden artiklojen 1 ja 2 kohdassa tarkoitettujen vapautusten määrät niiden todellisen arvon säilyttämiseksi, komission tekemän tutkimuksen mukaan jäsenvaltioiden hintaindeksin nousun painotettu keskiarvo 1 päivän lokakuuta 1985 ja 31 päivän joulukuuta 1988 välisenä aikana on 11,3 prosenttia, tuloksena olevat määrät olisi pyöristettävä, ja jos yhteisössä myönnettävän vapautuksen tarkistuksen yhteydessä kansallisena valuuttana ilmoitettu vapautus muuttuu vähemmän kuin 5 prosenttia tai alenee, kyseisen jäsenvaltion olisi voitava pitää voimassa ennen tätä muutosta sovellettu kansallisena valuuttana ilmoitettu määrä, ON ANTANUT TÄMÄN DIREKTIIVIN: 1 artikla Muutetaan direktiivi 69/169/ETY seuraavasti: 1. korvataan 2 artiklan a) 1 kohdan ilmaisu "350 ECUa" ilmaisulla "390 ECUa"; b) 2 kohdan ilmaisu "90 ECUun" ilmaisulla "100 ECUun". 2. lisätään 7 artiklaan kohta seuraavasti: "5. Jäsenvaltiot voivat pitää voimassa olevat vapautusten määrät edelleen voimassa, jos 2 artiklan 6 kohdassa ja 7 b artiklan 4 kohdassa tarkoitetussa tarkistuksessa vahvistettujen ECUina ilmoitettujen vapautusten määrien muuntamisen yhteydessä kansallisena valuuttana ilmoitettu vapautus muuttuu vähemmän kuin 5 prosenttia tai alenee."; 3. korvataan 7 b artiklan a) 1 kohdan a alakohdassa ilmaisu "280 ECUa" ilmaisulla "310 ECUa"; b) 1 kohdan b alakohdassa ilmaisu "77 ECUa" ilmaisulla "85 ECUa"; c) 2 kohdassa ilmaisu "77 ECUa" ilmaisulla "85 ECUa". 2 artikla 1. Jäsenvaltioiden on saatettava tämän direktiivin noudattamisen edellyttämät toimenpiteet voimaan 1 päivään heinäkuuta 1989 mennessä. 2. Jäsenvaltioiden on ilmoitettava komissiolle tämän direktiivin soveltamiseksi antamistaan kansallisista säännöksistä. 3 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä joulukuuta 1988. Neuvoston puolesta Puheenjohtaja V. PAPANDREOU () EYVL N:o C 102, 16.4.1988, s. 4 ja EYVL N:o C 272, 21.10.1988, s. 6 () EYVL N:o C 235, 12.9.1988, s. 138 () EYVL N:o C 95, 11.4.1988, s. 11 () EYVL N:o L 133, 4.6.1969, s. 6 () EYVL N:o L 78, 20.3.1987, s. 53